
Surah Yang Muncul Di Waktu Malam 
(Makkiyah) 


Ke 


Per ekcai Lead 2 
SBB —— 
Dengan nama Allah 
Yang Maha Penyayang dan Maha Pengasih 


Ayat-ayat dan Terjemahan 
& 8 an - 2 - 
& Bibir SA ke C wa 


.. 


Mean KS, aa 
OB LA YA 


“Demi langit dan demi yang an di waktu ebaAn 


Tahukah engkau apakah yang muncul di waktu malam 
itu?2). Itulah bintang terang yang menembusi (kegelapan 


malam). Tiada suatu jiwa melainkan diawasi 
penjaganya(4). Dan hendaklah manusia melihat dari bahan 
apakah ia diciptakan?/5). la diciptakan dari air mani yang 
memancut(6). Yang keluar dari antara tulang sulbi lelaki dan 
tulang dada perempuan(7). Sesungguhnya Allah itu amat 
berkuasa untuk menghidupkan manusia kembali(8). Pada 





Tya 


AYAT 
Kar: 


hari diperiksa segala isi hati(9). Maka ketika Itu manusia tidak 
lagi mempunyai sebarang kekuatan dan tidak pula 
mempunyai penolong(10). Demi langit yang mempunyai 
hujan(11). Dan demi bumi yang mempunyai tumbuh- 
tumbuhan(12). Sesungguhnya (penjelasan Al-Gur'an itu) 
ialah kata pemutus(13). Dan bukannya kata-kata senda 
gurau(14). Sesungguhnya mereka (para Musyrikin) itu 
membuat berbagai-hagai rancangan yang jahat(15). Dan 
Aku juga  mengaturkan  berbagai-bagai rancangan 
(balas)(16). Oleh itu, (wahai Muhammad)! Berilah tempoh 
kepada orang-orang kafir itu, jaitu berikan tempoh yang 
sebentar kepada mereka (17). 








(Latar belakang dan pokok pembicaraan) 


Tersebut dalam mukadimah Juzu' 'Amma bahawa 
surah-surahnya merupakan ketukan-ketukan yang 
bertubi-tubi pada pintu hati manusia taitu ketukan- 
ketukan yang kuat dan lantang, juga jeritan-jeritan 
untuk membangkitkan mereka yang sedang tidur 
nyenyak. Ketukan dan jeritan-jeritan itu bertalu-talu 
dengan nada yang satu dan dengan amaran yang 
satu. “Sedarlah, bangkitlah, lihatlah, berpalinglah, 
berfikirlah, dan perhatikanlah bahawa di sana ada 
Tuhan, di sana ada pentadbiran dan perencanaan 
Ilahi, ada ujian, di sana ada tanggungjawab, di sana 
ada Hisab dan ada Balasan dan di sana ada 'azab 
yang dahsyat dan ada ni'mat yang besar.” 


Surah ini merupakan satu contoh yang jelas dari 
Sifat-sifat Juzu' 'Amma itu. Pada senikata ayat-ayatnya 
terdapat paluan yang keras yang sesuai dengan jenis 
pemandangan, jenis irama, bunyi kata-kata dan 
saranan makna-maknanya. Di antara pemandangan- 
pemandangannya ialah bintang yang muncul di 
waktu malam, bintang yang cahayanya menembusi 
angkasa raya, air mani yang memancut, hujan yang 
turun dan tumbuh-tumbuhan yang tumbuh. Di antara 
persoalannya ialah pengawasan Allah di atas setiap 
jiwa. 


“Tiada sa jiwa Aelmian Drwasi Den Hose: (4) 


Dan di antara persoalannya lagi ialah menafikan 
adanya kekuatan dan penolong (yang dapat 
membantu seseorang pada Hari Olamat: 

deep 


DIAN 
O de 


pd 
“ 


dat Mara 

“Pada hari diperiksa segala isi hati(9). Maka ketika itu 
manusia tidak lagi mempunyai sebarang kekuatan dan tidak 
pula mempunyai penolong. 410) 


. dan seterusnya ialah persoalan keseriusan Al- 


Our'an: 
OI AG Alda 
itu) ialah kata 


“Sesungguhnya (penjelasan Al-Gur'an 
pernutus(13). Dan bukannya kata-kata senda gurau. (14) 


Amaran-amarannya juga membawa sifat serius yang 
sama: 


OE O 33 Aa: 5 
OB AAA yA 


“Sesungguhnya mereka (para Musyrikin) itu membuat 
berbagai-bagai rancangan yang jahat(15). Dan Aku juga 
mengaturkan berbagai-bagai rancangan (balas). (16) Oleh 
itu, (wahai Muhammad!) Berilah tempoh kepada orang- 
orang kafir itu, laitu berikan tempoh yang sebentar kepada 
mereka. (17) 


Surah ini juga hampir-hampir mengandungi 
persoalan-perscalan — yang diterangkan dalam 
mukadimah Juzu' 'Amma ini iaitu persoalan 
kewujudan Allah, persoalan pentadbirdn dan 
perencanaan Ilahi, persoalan ujian dan 
tanggungjawab, persoalan Hisab, Balasan dan 
sebagainya. 


Di antara pemandangan-pemandangan alam dan 
hakikat-hakikat persoalan yang diperkatakan dalam 
surah ini terdapat keserasian yang sempurna, halus 
dan jelas yang dapat dilihat dalam pembentangan 
surah ini iaitu dalam penjelasannya yang indah. 


KekrEk Ke 


(Pentafsiran ayat-ayat 1-4) 


Bintang-bintang Terang Menembusi Kegelapan Angkasa 
Raya 

- w 1 ar - 

2) (5 €3 


— 


BS GI SN 25 sal og 
Ong ata 


“Demi langit dan demi yang muncul di waktu malam(1). 
Tahukah engkau apakah yang muncul di waktu malam 
itu?@2). Itulah bintang terang yang menembusi (kegelapan 
malamX3). Tiada suatu jiwa melainkan diawasi 
penjaganya. (4) 


Bahagian ini mengandungi satu pemandangan alam 
dan satu hakikat keimanan. la dimulakan dengan 
menyebut langit dan bintang yang muncul di waktu 
malam, kemudian diiringi dengan pertanyaan biasa 
dalam pengungkapan Al-Our'an. 

Oka 


“Tahukah engkau apakah yang muncul di waktu malam 
tur") 


Pertanyaan ini merupakan seolah-olah perkara yang 
dibicarakan itu di luar kefahaman dan pengetahuan 
manusia. Kemudian ia menjelaskannya dengan 
menyalakan bentuk rupanya: 


Osaka 


“Itulah bintang terang yang menembusi (kegelapan 
malam).“B) 
Maksudnya, bintang-bintang itu  menembusi 


kegelapan langit dengan cahayanya yang terang. Sifat 
ini sesuai dengan jenis bintang itu. Dan dari nas ini 
tidak dapat ditentukan jenis bintang itu, dan 
penentuan yang seperti itu tidak perlu, malah lebih 
baik dikekalkan dengan pengertiannya yang umum 
dengan makna, “demi langit dan demi bintang- 
bintangnya yang menembusi kegelapan malam, yang 
meredah dinding-dinding gelap yang melindungi 
segala-galanya" dan isyarat ini melahirkan saranannya 
di sekitar hakikat-hakikat surah dan pemandangan- 
pemandangannya yang lain yang akan diterangkan 
kemudian. 


Allah bersumpah dengan langit dan bintang- 
bintangnya yang terang dan mengemukakan hakikat 
“bahawa setiap jiwa” itu diawasi oleh penjaga- 
penjaganya dengan perintah Allah. 


Setiap Jiwa Manusia Di Bawah Pengawasan Yang Rapi 


AAA AN 
2 ea va ae PL 
“Tiada suatu jiwa melainkan diawasi penjaganya. (4) 


Dalam ungkapan ini terdapat satu penegasan yang 
kuat laitu tiada satu jiwa pun melainkan ada penjaga 
yang mengawasi, memerhati dan memeliharanya. la 
ditugas dengan perintah Allah supaya menjaganya. 
Allah menyebut “jiwa”, kerana jiwalah tempat 
simpanan rahsia dan fikiran manusia dan pada jiwa 
juga dihubungkan amalan dan balasan. 


Di sana tidak ada kacau-bilau dan keadaan tidak 
menentu. Manusia yang hidup di bumi ini tidak 
dibiarkan bebas lepas tanpa penjaga. Mereka tidak 
dilepaskan begitu sahaja dalam liku-liku kehidupan 
tanpa pengawal. Mereka tidak ditinggalkan bebas 
boleh berbuat apa sahaja tanpa pengawasan, malah 
kegiatan hidup mereka dirakamkan dengan teliti dan 
Hisab amalan mereka kelak adalah diasaskan di atas 
catatan-catatan yang hemat dan secara langsung. 


Ayat-ayat ini melepaskan saranan-saranan yang 
hebat yang membuat seseorang itu merasa bahawa 
dia selama-lamanya tidak keseorangan, dan andainya 
ia seorangan ia akan diawasi oleh penjaganya. Di sana 
ada pengawas yang memerhatinya apabila ia berada 
seorang diri atau jauh dari segala mata atau berada di 
tempat yang aman dari lalu lintas. Di sana tetap ada 

penjaga dan pemerhati yang dapat mengoyakkan 
segala penutup dan menembus segala yang 
tersembunyi sama seperti cahaya bintang yang dapat 
menembusi tabir kegelapan malam. Ciptaan Allah itu 
serupa sahaja sama ada pada jiwa manusia atau pada 
kejadian-kejadian yang lain di merata pelusuk alam. 


kak kk ok 


(Pentafsiran ayat-ayat 5 - 7) 
Pendedahan Asal-usul Kejadian Manusia 


Setelah menyentuh hakikat yang menghubungkan 
jiwa manusia dengan alam, maka Allah menyentuh 
pula hakikat perencanaan dan pentadbirannya iaitu 
hakikat yang dimuliakannya dengan sumpah demi 
langit dan demi bintang yang muncul di waktu 
malam. Asal mula kejadian manusia itulah yang 
menunjukkan hakikat pentadbiran ini, dan 
menyarankan bahawa manusia tidak dibiarkan sia-sia 
dan percuma: 


OB ask 


5 TAN PE 
Fat AN eta 
Oa Ga TA 
“Dan hendaklah manusia melihat dari bahan apakah ia 
diciptakan?/5). Ia diciptakan dari air mani yang memancutt6). 
Yang keluar dari antara tulang sulbi lelaki dan tulang dada 
perempuan." (7) 


Rangkaian Tulang Belakang Lelaki Dan Tulang Dada 
Perempuan Merupakan Sumber Mani Yang 
Melahirkan Manusia 


Hendaklah manusia melihat dari bahan apakah ia 
diciptakan Allah, dan kepada rupa apakah ia 
membentuk? la diciptakan dari air mani yang 
memancut keluar dari antara tulang sulbi lelaki dan 
tulang dada perempuan. Yakni ia diciptakan dari air 
yang terkumpul dari tulang sulbi lelaki iaitu rangkaian 
tulang belakangnya dan dari tulang dada perempuan, 
jaitu tulang dadanya bahagian atas. Dahulu asal-usul 
kejadian manusia merupakan satu rahsia yang 
tersembunyi dalam pengetahuan Allah dan tidak 
diketahui manusia sehingga sampai separuh akhir 
abad ini barulah hakikat ini diketahui oleh 
pengetahuan sains moden, iaitu baru diketahui 
bahawa di dalam rangkaian tulang-tulang belakang 
itulah terjadinya air mani lelaki dan di dalam tulang- 
tulang dada perempuan bahagian atas itulah pula 
terjadinya air mani perempuan, dan kedua-duanya 
bertemu di dalam rahim dan dalam keduanya 
terbentuk manusia. 


Perjalanan yang amat jauh di antara titik mula 
kejadian dengan titik akhir terbentuknya manusia, di 
antara air yang memancut dari antara tulang sulbi 
lelaki dan tulang dada perempuan dengan 
terbentuknya manusia yang mempunyai akal fikiran 

dan susunan-susunan anggota, saraf, akal dan jiwa 
yang canggih. Perjalanan yang amat jauh ini yang 
dilalui air mani yang memancut hingga terbentuknya 
manusia yang berakal itu menunjukkan adanya 
tangan gudrat Ilahi yang di luar tubuh manusia yang 
menolak air mani yang tidak mempunyai sebarang 
bentuk rupa, sebarang iradat dan sebarang kuasa itu 
ke jalan pengembaraan yang amat jauh sehingga 
akhirnya sampai kepada rupa bentuk manusia yang 
ada ini, di samping menunjukkan adanya pemelihara 
yang ditugaskan Allah supaya menjaga nutfah yang 
belum mempunyai rupa, akal, kemahuan dan gudrat 
kuasa dalam pengembaraannya yang amat jauh dan 
aneh itu. Keanehan kejadian manusia di peringkat ini 
berkali-kali ganda lebih menakjubkan dari keanehan- 
keanehan yang ditempuh manusia dari sejak lahirnya 
sehingga matinya. 


Perjalanan Sel Benih Lelaki Dan Perempuan 
Yang Disenyawakan 


Sel tungga! benih lelaki dan perempuan yang telah 
berkahwin atau bersenyawa itu hampir-hampir tidak 
dapat dilihat dengan teropong mikroskop. Berjuta- 
juta sel terdapat dalam satu pancutan. Sebaik sahaja 
makhluk seni yang tidak punya rupa, akal, kuasa dan 
kemahuan ini mengambil tempatnya di dalam rahim, 
ia terus bekerja mencari makanan. Ia telah dibekalkan 
oleh gudrat Ilahi yang memeliharanya dengan satu 
sifat pemakan dan dengan sifat ini ia mengubahkan 
dinding rahim di sekelilingnya kepada tasik darah cair 
yang disediakan sebagai makanan segar. Dan setelah 
mendapat bekalan makanannya yang tetap, ia terus 
memulakan proses yang baru iaitu proses perubahan 
umum (mitosis) sel yang berterusan, dan dari proses 
inilah lahirnya sel-sel baru yang banyak. 


Fungsi Kelompok-kelompok Sel 


Makhluk seni yang tidak punya rupa, akal, kuasa 
dan gudrat ini adalah cukup tahu apa yang ia mahu 
dan apa yang ia harus lakukan, kerana ia telah 
dibekalkan oleh gudrat Ilahi yang memeliharanya 
dengan bimbingan hidayat, pengetahuan, kuasa dan 
kemahuan yang  membolehkannya — mengenal 
jalannya. Makhluk seni ini telah ditugaskan supaya ia 
menentukan setiap kelompok sel-sel yang baru itu 
untuk membina satu anggota tertentu dari anggota- 
anggota tubuh badan manusia itu. Satu kelompok 
bekerja untuk membina rangka badan, satu kelompok 
bekerja untuk membina sistem otot, satu kelompok 
lagi bekerja untuk membina sistem saraf dan satu 
kelompok yang lain bekerja untuk membina sistem 
penghadaman dan begitulah seterusnya tiap-tiap 
kelompok itu membina anggota-anggota asasi dari 
tubuh badan manusia. Tetapi kerja-kerja itu bukanlah 
semudah ini. la memerlukan pengkhususan yang 
amat halus. Setiap tulang, setiap otot dan setiap saraf 
itu tidak sama dengan tulang-tulang, otot-otot dan 
saraf-saraf yang lain, kerana bangunan tubuh badan 
manusia itu amat halus pertukangannya, amat aneh 

susunannya dan mempunyai bermacam-macam tugas 
dan fungsi. 


Oleh itu, setiap kelompok sel yang bekerja untuk 
membina sesuatu anggota yang tertentu itu harus 
belajar membahagikan kelompok mereka kepada 
kumpulan-kumpulan — ikhtisas — yang bertugas 
melakukan kerja tertentu dalam bidang pembinaan 
anggota tertentu yang diserahkan kepadanya dalam 
rangka usaha menegakkan bangunan tubuh yang 
besar itu. Setiap sel yang seni itu masing-masing tahu 
jalannya, tahu ke mana ia harus pergi dan tahu kerja 
yang halus dilaksanakannya. Tiada satu sel yang 
tersalah jalan dalam kawasan pembinaan yang amat 
luas itu. Sel-sel yang ditugaskan untuk membuat mata 
adalah cukup tahu bahawa letak mata itu ialah di 
bahagian muka dan tidak mungkin di bahagian perut 
atau di tapak kaki atau di lengan walaupun di tempat- 
tempat ini mata boleh subur. Andainya sel pertama 
yang ditugas untuk membuat mata itu diambil dan 
ditanam pada tempat-tempat ini nescaya ia akan 
tetap membuat mata di situ, tetapi sel itu sendiri dari 
mula lagi menuju ke tempat yang ditentukan untuk 
diletakkan mata dalam sistem tubuh badan manusia 
yang canggih itu. Siapakah yang berkata kepada sel 
itu bahawa tubuh badan manusia itu memerlukan 
mata diletakkan di tempat ini bukan di tempat yang 
lain? Itulah Allah Pemelihara Yang Maha Agung yang 
menyelenggara, mengarah, menunjuk — dan 
membimbingkan sel-sel itu ke tempatnya masing- 
masing dalam kawasan pembinaan yang amat luas itu 
di mana tiada pemandu yang berkuasa memandu di 
sana melainkan Allah. 


Siapakah Yang Menggariskan Fungsi-fungsi Sel Yang 
Teratur Rapi? 


Setiap sel sama ada bersendirian atau berkelompok 
adalah bekerja dalam bidang yang digariskan oleh 
kumpulan unit yang tertentu dari unit-unit yang 
tersembunyi dalam sel-sel itu, iaitu unit-unit warisan 
yang menjaga dan menyimpan daftar bangsa dan 
sifat-sifat datuk nenek. Sel mata yang berpecah-pecah 
atau berubah-ubah dan bertambah banyak untuk 
membentuk mata itu berusaha semasa ia bekerja 
untuk menjaga dan memelihara satu rupa bentuk 
mata yang tertentu dan sifat-sifat mata yang tertentu 
yang menentukan mata itu mata manusia bukannya 
mata haiwan yang lain, atau menentukan mata itu 
serupa dengan mata datuk neneknya yang 
mempunyai bentuk rupa dan sifat-sifat yang tertentu, 
Sebarang penyelewengan dalam reka bentuk mata 
itu, baik dari segi rupa bentuk atau dari segi sifat- 
sifatnya, akan menyimpang dari garis yang 
dipelankan. Siapakah mewujudkan daya kuasa ini 
pada sel-sel itu? Siapakah yang mengajar sel-sel itu 
melaksanakan fungsi-hingsi itu, sedangkan sel-sel itu 
sendiri tidak mempunyai akal fikiran, tidak 
mempunyai kemahuan dan kuasa? Itulah Allah 
S.W.T. Dialah yang telah mengajar sel-sel itu 
melaksanakan fungsi-fungsi yang tidak dapat 
dilaksanakan oleh seluruh manusia andainya mereka 
ditugas untuk mereka bentuk dan membuat sebiji 

mata atau sebahagian dari mata, sedangkan satu sel 
yang tunggal atau beberapa sel yang tidak punya apa- 
apa itu dapat melaksanakan tugas yang besar itu. 


Di sebalik pemandangan sepintas lalu dari 
gambaran-gambaran pengembaraan yang amat jauh 
dan aneh di antara titik permulaan air mani yang 
memancut dengan titik akhir terbentuknya seorang 
manusia yang berakal itu terdapat berbagai-bagai 
keanehan pada sifat-sifat peralatan-peralatan dan 
anggota tubuh badan yang tidak terdaya oleh kita 
untuk mengisahkan semuanya di dalam tafsir ini. 
Seluruhnya menunjukkan bahawa di sebaliknya ada 
perencanaan dan pentadbiran dan gudrat Ilahi yang 
menjaga, memelihara, menunjuk dan membantunya, 
di samping menjelaskan hakikat yang pertama setelah 
ia bersumpah dengan langit dan bintang sebagai 
persediaan untuk menjelaskan hakikat yang kedua 
jaitu hakikat kewujudan alam Akhirat yang diingkari 
kaum Musyrikin yang ditujukan surah ini kepada 
mereka bagi pertama kali. 


Kekek Kk 


(Pentafsiran ayat-ayat 8 - 10) 


Tanpa Kebangkitan Semula Nilai Kejadian Manusia Yang 
aneh Dan Canggih Akan Menjadi Sia-sia 


OA 33 3 Ob ES &| 
Ontel 


“Sesungguhnya — Allah fu amat berkuasa untuk 
menghidupkan manusia kembali(8). Pada hari diperiksa 
segala isi hati(9). Maka ketika itu manusia tidak lagi 
mempunyai sebarang kekuatan dan tidak pula mempunyai 
penolong. (10) 


Tuhan yang mencipta dan memelihara manusia 
itulah juga yang berkuasa menghidupkannya kembali 
selepas mati atau memulihkannya hidup kembali 
selepas reput dan hancur. Kelahiran dan penciptaan 
pertama manusia membuktikan kekuasaan Allah, di 
samping membuktikan perencanaan dan pentadbiran- 
Nya. Oleh itu, penciptaan manusia yang amat halus 
dan hikmat penciptaannya itu akan hilang sia-sia 
sahaja andainya tidak ada Hari Kebangkitan semula 
untuk diperiksa segala isi hatinya dan untuk dibalas 
amalan mereka dengan balasan yang setimpal: 


(er 
Dae 


it hari Pa La 2. isi hati. “(9) 


Pada Hari Pengadilan Di Akhirat, Hati Dan 
Jiwa Terdedah Bogel 


Maksudnya, pada hari itu diperiksa segala rahsia 
hati yang terpendam dan tersembunyi. Pada hari itu, 
hati-hati akan diperiksa dan terdedah segala 
rahsianya. — Andainya cahaya bintang dapat 
menembusi kegelapan malam dan andainya malaikat 
penjaga yang mengawasi manusia itu dapat 
menembusi jiwa manusia yang tertutup, begitulah 

juga hati manusia akan ditembusi untuk diperiksa 
pada Hari Oiamat kelak, di mana manusia tidak 
mempunyai sebarang kekuatan dan penolong, iaitu 
tidak mempunyai kekuatan dari dalam dirinya sendiri 
dan tidak pula mempunyai mana-mana penolong dari 
luar dirinya. Keadaan terdedah dari segala sesuatu 
yang melindunginya dan keadaan kekosongan dari 
segala kekuatan menambahkan kedahsyatan situasi 
dan memberi kesan yang amat mendalam ketika ia 
berpindah dari pembicaraan mengenai alam dan jiwa 
kepada pembicaraan mengenai kejadian manusia dan 
pengembaraannya yang aneh menuju kesudahan 
perjalanan hidupnya di Akhirat, di sana segala rahsia 
hatinya terbuka dan terdedah, dan di sana ia tidak 
mempunyai sebarang kekuatan dan penolong. 


kexcerxx 


(Pentafsiran ayat-ayat 11 - 14) 


Barangkali masih ada saki-baki keraguan yang 
melekat di dalam hati yang meragukan kepastian 
berlakunya Oiamat itu, kerana itu Allah memberi 
penegasan yang sekuat-kuatnya bahawa firman-Nya 
ini adalah kata-kata pemutus. Di sini sekali lagi Al- 
Ouran menghubungkan firman Allah dengan 
pemandangan-pemandangan alam sebagaimana 
dilakukan di bahagian awal surah ini: 


OA 
OA Eh 
OS AG OAAN) 


“Demi langit yang mempunyai hujan(11). Dan demi bumi 
yang mempunyai tumbuh-tumbuhan(12). Sesungguhnya 
(penjelasan Al-Gur'an itu) lalah kata pemutus(13). Dan 
bukannya kata-kata senda gurau. “(14) 


Kata-kata #! ialah hujan yang turun berulang- 
ulang kali dari langit dan kata-Kata #4sil ialah 
tumbuh-tumbuhan terus membelah tanah . dan 
muncul membesar. Kedua-duanya merupakan satu 
pemandangan kehidupan dalam 'salah satu 
gambarannya iaitu pemandangan kehidupan tumbuh- 
tumbuhan dan titik mula kejadiannya. Pemandangan 
air hujan yang mencurah dari langit, pemandangan 
tumbuh-tumbuhan yang membelah tanah hampir 
sama dengan pemandangan air mani yang memancut 
keluar dari antara tulang sulbi lelaki dan tulang dada 
perempuan, dan hampir sama dengan pemandangan 
bayi yang muncul dari dalam rahim yang gelap-gelita. 
Hidup — tetap hidup, pemandangan tetap 
pemandangan dan gerak tetap gerak. Itulah 
peraturan yang tetap yang membuktikan adanya 
Pencipta yang tiada tolok bandingnya sama ada dari 
segi hakikat ciptaan atau dari segi rupa bentuknya 
yang lahir. 

Pemandangan — itu hampir sama dengan 
pemandangan bintang yang muncul di waktu malam, 
yang cahayanya menembusi tabir-tabir angkasa raya, 
begitu juga ia hampir sama dengan pemandangan 
hati yang diperiksa dan dibuka tabir-tabir rahsianya. 
Semuanya itu merupakan satu ciptaan yang sama 
yang membuktikan pencipta yang sama. 


Penjelasan Allah Mengenai Kebangkitan Manusia Adalah 
Satu Penjelasan Yang Muktamad 


Allah bersumpah dengan dua makhluk dan dua 
peristiwa ini iaitu peristiwa langit yang menurunkan 
hujan dan peristiwa bumi yang mencetuskan tumbuh- 
tumbuhan. Kedua-dua pemandangan itu juga saranan 
dan nada  pengungkapannya — membayangkan 
kekuatan, kepastian dan ketegasan. Allah bersumpah 
bahawa firman-Nya ini yang menjelaskan bahawa 
manusia akan dibangkitkan kembali dan rahsia hati 
mereka akan diperiksa atau bersumpah bahawa Al- 
Ouran umumnya merupakan kata-kata pemutus, 
bukannya kata-kata yang bercampuraduk dengan 
senda gurau. Ia merupakan kata-kata pemutus yang 
menamatkan segala pertikaian dan segala keraguan. 
la merupakan kata-kata penamat yang tiada lagi 
sebarang kata-kata selepasnya. Kata-kata yang tegas 
ini disaksikan oleh ketegasan langit yang menurunkan 
hujan dan ketegasan bumi yang menumbuhkan 
tumbuh-tumbuhan. 


kere ee 


(Pentafsiran ayat-ayat 15 - 17) 


Rasulullah Dan Orang-orang Mu'min Diseru Bersabar 
Menghadapi Angkara Tipu Daya Musuh 


Di bawah bayangan ketegasan kata-kata pemutus 
yang menjelaskan kebangkitan semula dan 
pemeriksaan hati manusia itu, Allah menghadapkan 
firman-Nya kepada Rasulullah s.a.w. Ketika itu beliau 
bersama-sama dengan segelintir pengikutnya yang 
Mu'min sedang menghadapi ancaman tipu daya 
kaum Musgyrikin dan komplot-komplot mereka yang 
jahat terhadap da'wah dan para Mu'minin. Kaum 


Musyrikin tidak  berhenti-henti — merancangkan 
tindakan-tindakan jahat terhadap da'wah dan 
mengadakan berbagai-bagai cara untuk 
menentangnya. Tetapi di waktu inilah Allah 
menghadapkan firman-Nya kepada Rasulullah s.a.w. 
supaya berdiri teguh dan bertenang, supaya 
memandang kecil kepada ancaman tipu daya kaum 
Mugyrikin itu dan menganggapkannya sebagai 


sementara sahaja, kerana teraju perjuangan berada di 
tangan Allah dan kepimpinan-Nya. Oleh itu, 
Rasulullah s.a.w. dan para Mu'minin diseru supaya 
bersabar dan bertenang: 


Mereka Merancang Tipu Daya, Allah 
Merancang Tindak Balas 

“Sesungguhnya mereka (para Musyrikin) itu membuat 
berbagai-bagai rancangan yang jahat(15). Dan Aku juga 
mengaturkan berbagai-bagai rancangan (balas)." (16) 


Orang-orang yang membuat  berbagai-bagai 
rancangan jahat itu ialah manusia-manusia yang 
dijadikan dari air mani yang memancut, yang keluar 
dari antara tulang sulbi lelaki dan tulang dada 
perempuan, iaitu sel-sel yang tidak punya daya dan 
kekuatan, tidak punya kuasa dan kemahuan, tidak 
punya ilmu pengetahuan dan hidayat, iaitu manusia- 
manusia yang dijaga dan dipelihara Allah dalam 
pengembaraan mereka yang jauh dan akan 
dibangkitkan kembali selepas mati untuk diperiksa 
segala rahsia hati mereka, dan pada hati itu mereka 
tidak mempunyai sebarang kekuatan dan penolong. 
"Mereka membuat berbagai-bagai rancangan 
jahat" dan Aku sebagai Tuhan Pencipta, Penunjuk, 
Pemelihara, Pengarah, Penghidup kembali dan 
sebagai Tuhan Yang Maha Berkuasa, Yang Maha 
Perkasa dan sebagai Tuhan yang menciptakan langit 
dan bintang yang muncul di waktu malam, yang 
menciptakan air mani yang memancut dan manusia 
yang berakal, menciptakan langit yang menurunkan 
air hujan dan bumi yang menumbuhkan tumbuh- 
tumbuhan, Allah akan turut mengatur berbagai-bagai 
rancangan balas. 


Jika di sana merancang tipu angkara, di sini juga 
merancang tindakan balas, maka itulah erti 
pertarungan, tetapi pertarungan itu pada hakikatnya 
adalah pertarungan sepihak sahaja walaupun ia 
digambarkan dua pihak untuk tujuan mengejek dan 
menyenda- “wenearan mereka. 


K 2 23 
W335 AA AG 
"Oleh itu, (wahai Muhammad)! Berilah Sapel kepada 


orang-orang kafir itu, laitu berikan tempoh yang sebentar 
kepada mereka. (17) 


Penentang-penentang Agama Allah Diberi Tempoh Untuk 
Menghabiskan Sisa-sisa Hidup Dunia 


Maksudnya, janganlah engkau gopoh dan 
janganlah engkau merasa lambat menunggu 
tamatnya perjuangan itu, kerana engkau sendiri telah 
melihat sifat dan hakikat perjuangan itu. Ada hikmat 
di sebalik tempoh yang sebentar itu, tempoh itu 
memang sebentar sahaja walaupun menghabisi usia 
hidup di dunia, kerana apalah ertinya usia hidup dunia 
jika dibandingkan dengan abad-abad Akhirat yang 
tidak diketahui batas panjangnya. 


Kita dapat perhatikan dalam ungkapan ini 
bagaimana sa Ea al hati “1 


Kan AN 
“Oleh itu, (wahai Nan Berilah de kepada 


orang-orang kafir itu, laitu berikan tempoh yang sebentar 
kepada mereka. (17) 


Cara Allah Mengambil Hati Rasulullah 


Pengungkapan ini seolah-olah Rasulullah s.a.w. 
itulah yang memiliki urusan perjuangan dan perintah 

itu, seolah-olah dialah yang berhak memberi tempoh 
kepada mereka atau yang bersetuju memberi tempoh 
itu kepada mereka. Sedangkan yang sebenarnya 
Rasulullah tidak mempunyai apa-apa kuasa dalam 
urusan ini. Itu hanya satu cara mesra untuk 
mengambil hati Rasulullah s.a.w., iaitu cara 
mencampurkan keinginan Rasulullah s.a.w. dengan 
iradat Tuhannya, cara membabitkan Rasulullah s.a.w. 
dalam urusan itu seolah-olah ia mempunyai kuasa di 
dalamnya, cara menghapuskan  pagar-pagar 
perbezaan di antara Rasulullah s.aw. dengan 
kehendak Ilahiyah yang berkuasa menentu dan 
memutuskan urusan itu. Seolah-olah Allah berkata 
kepadanya “engkau diberi kuasa terhadap mereka, 
tetapi berikan mereka tempoh yang sebentar." itulah 
cara mengambil hati yang lemah-lembut dan penuh 
mesra Untuk menghapuskan kesusahan dan 
penderitaannya menghadapi tindakan-tindakan yang 
jahat. Semuanya hancur belaka, dan yang kekal dan 
tinggal ialah kemesraan dan kasih sayang. 

